ང་ཚོགས་དང་བརྟུལ་ཞུགས་དབང་དགེ་འདུན། །རབ་
ཏུ་དད་པས་རྟག་ཏུ་སྐྱབས་སུ་མཆི། །རྒྱལ་དང་བདག་ཉིད་ལེགས་སྐྱེས་དེ་དག་ལ། །ཀུན་ནས་ཀུན་ཏུ་བདག་གིས་ལུས་འདི་འབུལ། །སེམས་དཔའ་མཆོག་གིས་བདག་ཉིད་ཡོངས་བཞེས་ལ། །དད་པས་ཁྱེད་ལ་འབངས་སུ་མཆི་
བར་བགྱི། །གློ་བུར་ཉོན་མོངས་ཚད་པས་གདུངས་པ་ཡི། །བསྐྱེད་པའི་སྐྱེ་བོ་མཐའ་དག་གྲོལ་བའི་ཕྱིར། །དམ་ཆོས་བདུད་རྩིའི་ཆོས་རྣམས་བཤད་པ་རུ། །སྨན་མཆོག་མགོན་པོ་ལ་ནི་བདག་བསྐུལ་ལོ། །མཆོག་ཏུ་མི་དགེ་ལ་
སོགས་རབ་བཅོམ་པའི། །བདུད་རྩི་སྐྱེ་རྒ་ན་དང་འཆི་བ་ལས། །མྱ་ངན་འདའ་བཞེད་གྱུར་པ་སྤངས་ནས་ནི། །སྨན་མཆོག་མགོན་པོ་ལ་ནི་བདག་གསོལ་འདེབས། །ལུས་ངག་ཡིད་ཀྱིས་བསོད་ནམས་ནི། །བགྱིས་སམ་བགྱིད་དུ་
332

আ
།སྩལ་བའམ། །རྗེས་སུ་ཡི་རང་གང་ཅིའང་རུང༌། །དེས་ནི་འཇིག་རྟེན་ཀུན་མཁྱེན་ཤོག །སངས་རྒྱས་བྱང་ཆུབ་སེམས་དཔའ་ཡིས། །བྱང་ཆུབ་དུ་ནི་སེམས་བསྐྱེད་ལྟར། །དེ་རིང་ཉིད་དུ་སེམས་
བསྐྱེད་དོ། །ཚུལ་ཁྲིམས་ཀྱི་ནི་བསླབ་པ་དང༌། །དགེ་བའི་ཆོས་ནི་སྡུད་པ་དང༌། །སེམས་ཅན་དོན་བྱེད་ཚུལ་ཁྲིམས་གསུམ། །དེ་བཞིན་བརྟན་པོར་གཟུང་བར་བགྱི། །ཇི་ལྟར་ཕྱོགས་བཅུའི་རྒྱལ་བ་ཡིས། །སྔོན་གྱི་བདེ་གཤེགས་
གྲངས་མེད་ལ། །ཐུགས་བསྐྱེད་དམ་ཚིག་དཔག་མེད་དག །འཚང་རྒྱའི་བར་མི་བཏང་བ་ལྟར། །བདག་ནི་དེང་ནས་བྱང་ཆུབ་བར། །ལུས་སྲོག་ལྟོས་པ་མེད་པར་ཡང༌། །བསླབ་འདི་མིག་བཞིན་བསྲུང་ལ་གནས། །ཡེ་ཤེས་
ཐུགས་ཀྱིས་དགོངས་སུ་གསོལ། །རྣམ་རྟོག་ཡེ་ཤེས་ལྔར་གྱུར་ལྔ། །རྟག་ཏུ་བསྟེན་ཅིང་སྤྱད་པར་བགྱི། །རྒྱལ་བ་རིགས་ལྔའི་བརྟུལ་ཞུགས་དག །སྲོག་གི་ཕྱིར་ཡང་མི་བཏང་ངོ༌། །སྐུ་གསུང་ཐུགས་ཀྱཻ་རྡོ་རྗེ་དག །རྟག་ཏུ་མི་
ཕྱེད་བརྟུལ་ཞུགས་བཟུང༌། །རྒྱལ་བས་དགོངས་ཏེ་གསུངས་པ་ཡིས། །དམ་ཚིག་བཞི་པོ་བསྲུང་བར་བགྱི། །རྩ་བའི་ལྟུང་བ་བཅུ་བཞི་སོགས། །རིག་སྔགས་འཆང་ཀུན་མི་འདའ་ལྟར། །དེང་ནས་བླ་མེད་བྱང་ཆུབ
བར། །བདག་གིས་ཚུལ་བཞིན་བསྲུང་བར་བགྱི། །ཉིན་དང་མཚན་མོ་ལན་གསུམ་བཟླ། །ཟླ་རེ་བཅུ་ཕྲག་གཉིས་པ་དང༌། །བཅོ་ལྔ་ལ་ནི་རབ་ཏུ་མཆོད། །ཐེག་པ་དམན་ལ་འདོད་མི་བྱ། །འཁོར་བ་དག་ཀྱང་མི་སྤོང་

བླ་མཆོད་སྐོར་
ཞིང་། །མྱ་ངན་འདས་ལ་དགར་མི་འགྲོ། །དཔའ་བོ་རྣལ་འབྱོར་མ་ཀུན་ལ། །གུས་པས་བསྙེན་བཀུར་མཆོད་པར་བྱ། །བདག་གིས་སེམས་ཅན་ཐམས་ཅད་ལ། །བརྙས་པ་ཉིད་དུ་མི་བྱའོ། །ཕྱག་རྒྱ་བཞོན་པ་མཚོན་ཆ་
དང་། །མཚན་མ་འགོམ་པར་མི་བྱའོ། །ཞེས་བརྗོད་པའམ། དེ་ཙམ་མི་ནུས་ན་ངྷ་རི་ཀ་པའི་སྒྲུབ་ཐབས་ནས་བཤད་པ་ལྟར་རམ། བླ་མ་རྗེ་བཙུན་ཆེན་པོས་ལོ་ཧི་པའི་སྒྲུབ་ཐབས་སུ་གསུངས་པ་ལྟར། ཚིག་ལྷུག་པ་རྣམས་བརྗོད་
པས་ཀྱང་དོན་གྲུབ་པ་ཉིད་དོ། །དེ་ནས་ཡིད་གྱིས་རྩེ་གཅིག་ཏུ་སྨོན་པའི་གནས་འདི་དག་མྱུར་དུ་འགྲུབ་པར་གྱུར་ཅིག་སྙམ་དུ་བསམས་ལ། བདག་གིས་དུས་གསུམ་དགེེ་བ་ཅི་སྤྱད་པ། །ནམ་མཁའི་མཐའ་ཀླས་གྱུར་པའི་སེམས་
ཅན་རྣམས། །བླ་མེད་ཐེག་པ་ཆེན་པོའི་སྣོད་གྱུར་ནས། །ཀུན་ཀྱང་རྡོ་རྗེ་འཛིན་པའི་བདག་ཉིད་ཤོག །སྐྱེ་ཞིང་སྐྱེ་བ་དག་ནི་ཐམས་ཅད་དུ། །བློ་ལྡན་རིགས་བཟང་ང་རྒྱལ་མེད་པ་དང༌། །སྙིང་རྗེ་ཆེ་ལྡན་བླ་མ་ལ་དད་
ཅིང་། །འཁོར་ལོ་བདེ་མཆོག་དམ་ཚིག་ལ་གནས་ཤོག _ །རྡོ་རྗེ་དྲིལ་བུ་ལ་སོགས་རྟག་ཏུ་འཆང༌། །ཟབ་ཅིང་རྒྱ་ཆེའི་ཆོས་ནི་རྟོགས་པ་དང༌། །ཀ་ཀོ་སི་ལ་ལ་སོགས་རྟག་བཟའ་ཞིང༌། །མཐར་ཐུག་བདེ་ཆེན་བསྒྲུབ་པའི་སྐལ་ལྡན་
ཤོག །དེང་ནས་བྱང་ཆུབ་སྙིང་པོ་མཆིས་བར་དུ། །བཅོམ་ལྡན་བདེ་གཤེགས་ཀུན་ཏུ་བཟང་པོ་དང༌། །གསང་བའི་ཐེག་པ་དབྱེར་མེད་རྨད་བྱུང་ནི། །མི་འབྲལ་ཚུལ་བཞིན་རྟག་ཏུ་བསྒྲུབ་པར་ཤོག །སྒྲུབ་མཆོག་འདི་ལ་བར་ཆད་
334

আ
།མི་འབྱུང་ཞིང་། །ཚེ་འདི་ལ་སོགས་སྐྱེ་བ་བདུན་བར་དུ། །བཅོམ་ལྡན་བདེ་མཆོག་འཁོར་ལོ་ཆེན་པོ་ཡི། །ཞབས་རྡུལ་ཟེའུ་འབྲུ་སྤྱི་གཙུག་གནས་པར་ཤོག །གང་ཚེ་འགྲོ་བའི་མགོན་ལ་ལྟ
བའམ། །ཕྱིར་ཞིང་ཅུང་ཟད་འདྲི་བར་འདོན་ན་ཡང༌། །བཅོམ་ལྡན་བདེ་མཆོག་ཐུགས་ཀྱི་བདག་པོ་ནི། །ཐམས་ཅད་སྒྲིབ་མེད་ས་ལེར་མཐོང་བར་ཤོག །ཕྱོགས་བཅུ་ནམ་མཁའི་མཐའ་དང་མཉམ་པ་ཡི། །སེམས་ཅན་མ་ལུས་
བྱང་ཆུབ་དགོད་པའི་ཕྱིར། །ཐུབ་པའི་དབང་པོའི་སྤྱོད་པ་ཅི་ལྟ་བར། །བདག་གི་སྤྱོད་པའང་དེ་དང་འདྲ་བར་ཤོག །སེམས་ཅན་ཀུན་གྱི་སྡུག་བསྔལ་བདག་ལ་སྨིན། །བདག་གི་བདེ་བས་དེ་ཀུན་བདེ་བར་ཤོག །ཚེ་རབས་ཀུན་ཏུ་
སྒོ་གསུམ་རིན་ཆེན་དང༌། །བུམ་བཟང་དཔག་བསམ་ཤིང་སོགས་ལྟ་བུར་ཤོག །མགོན་པོ་ཀུན་མཁྱེན་ཐུགས་རྗེའི་བྱིན་རླབས་དང༌། །སྒྲུབ་པ་མཆོག་ལ་རྩེ་གཅིག་སྦྱངས་པ་ཡི། །བདེར་གཤེགས་མཁའ་འགྲོའི་དངོས་གྲུབ་མཆོག་
ཐོབ་ནས། །སེམས་ཅན་ཐམས་ཅད་སྨིན་པའི་མཐུ་ལྡན་ཤོག །དབང་དང་མངོན་ཤེས་སོ་སོར་རིག་པ་དང༌། །གཟུངས་དང་རྣམ་པར་ཐར་པའི་སྒོ་ཐོབ་ནས། །ནམ་མཁའི་མཐའ་ཀླས་གྱུར་པའི་སེམས་ཅན་རྣམས། །གནས་དང་ཉེ་
གནས་ལ་སོགས་འགོད་པར་ཤོག །ཏིང་འཛིན་མང་པོས་གདུལ་བྱའི་རྒྱུད་མཁྱེན་ནས། །ཐམས་ཅད་འདུན་གནས་སྔགས་ཀྱི་གཟུངས་ཀྱིས་ནི། །སྣ་ཚོགས་ནམ་མཁའ་ཁྱབ་པའི་ཆོས་བསྟན་ནས། །ཞིང་དང་ཉེ་བའི་ཞིང་སོགས་

K
འགོད་པར་ཤོག །བདེར་གཤེགས་སྤྱན་སྔར་གནས་གསུམ་མཁའ་འགྲོ་ཡིས། །དམ་བཅས་བསྲུང་ཞིང་དངོས་གྲུབ་མཆོག་སྩོལ་བའི། །ཐུགས་དམ་བཞིན་དུ་རྟག་བསྲུང་དངོས་གྲུབ་ནི། །རྣམ་གསུམ་ཚེ་འདི་ཉིད་ལ་སྩོལ་བར་
ཤོག །འཆི་ཚེ་མགོན་དང་དཔའ་བོ་མ་ཚོགས་ཀྱིས། །མེ་ཏོག་རྒྱལ་མཚན་གདུགས་ཚོགས་ཐོགས་ནས་ཀྱང༌། །རོལ་མོའི་སྒྲ་དང་གླུ་སྙན་ཚོགས་མཆོད་ནས། །མཁའ་ལ་སྤྱོད་པའི་གནས་སུ་ཕྱིན་པར་ཤོག །སྐད་ཅིག་དེ་ལ་སྣང་
བ་གསུམ་ཐོབ་ནས། །གསལ་དང་རྟགས་སྣང་རང་གི་རིག་ཐོབ་ནས། །དུར་ཁྲོད་ལ་སོགས་རྒྱལ་གཉིས་ས་ཐོབ་སྟེ། །ཚནྡོ་ལ་སོགས་ས་ལ་འགོད་པར་ཤོག །ཤིན་ཏུ་རྣམ་པར་དག་པ་ཀུན་གྱི་མཆོག །གདོད་ནས་རྣམ་པར་གྲོལ་
བ་དེ་བཞིན་གཤེགས། །ཀུན་ཏུ་བཟང་པོ་ཀུན་གྱི་བདག་པོ་རུ། །སྲས་ཀྱི་བདག་པོ་ཉིད་དུ་བདག་གྱུར་ཅིག །ས་གསུམ་མཐར་ཕྱིན་གསུམ་ཕྲག་གསུམ་གནས་ཤོག །ཤེས་བརྒྱད་གྱུར་པ་ཡེ་ཤེས་ལྔར་གྱུར་ཏེ། །ཡེ་ཤེས་ཆོས་ཀྱི་
དབྱིངས་དང་དབྱེར་མེད་པའི། །ཆོས་སྐུ་བྱང་ཆུབ་སྙིང་པོ་ཐོབ་པར་ཤོག །ཆོས་དབྱིངས་ལས་བྱུང་ནམ་མཁའི་མཚན་ཉིད་འདྲ། །ཐོག་མ་དང་ནི་ཐ་མ་མེད་པའི་བདག །སེམས་དཔའ་རྡོ་རྗེ་ཐུགས་ཀྱི་བདག་པོ་རུ། །རྡོ་རྗེ་སེམས་
དཔའ་ཉིད་དུ་བདག་གྱུར་ཅིག 'དངོས་གྲུབ་མ་ལུས་པ་ནི་ཀུན་གྱི་གནས། །དབང་ཕྱུག་ཆེན་པོ་ལྷག་པའི་ལྷར་གྱུར་པ། །སྡུག་པོས་བརྒྱན་གྱུར་མ་ལུས་ཀུན་གྱི་རྒྱན། །མི་འགྱུར་དམ་པ་ཉིད་དུ་བདག་གྱུར་ཅིག །ཉོན་མོངས་རྣམ་
336

আ
།དག་ཡེ་ཤེས་སྐུ་བརྙེས་པ། །འདོད་ཆགས་ཀུན་གྱི་རྗེས་སུ་རབ་ཆགས་པས། །འདོད་ཆགས་མེ་ཀུན་རང་བཞིན་རྣམ་དག་པ། །གསུང་གི་དབང་ཕྱུག་ཉིད་དུ་བདག་གྱུར་ཅིག །ང་རྒྱལ་གནས་དག་
མཉམ་ཉིད་ལྷུན་གྱིས་གྲུབ། །ཡོན་ཏན་ཡིད་བཞིན་རྒྱ་ཆེ་མཁའ་འདྲ་བ། །གདུལ་བྱ་རྫོགས་སངས་ཉིད་དུ་རེ་སྐོང་བ། །རྡོ་རྗེ་ཉི་མ་ཉིད་དུ་བདག་གྱུར་ཅིག །ཕྲག་དོག་དག་པས་བྱ་བ་གྲུབ་བརྙེས་ཤིང༌། །ཕྲིན་ལས་རྒྱ་མཚོ་གདུལ་
བྱ་དཔག་མེད་རྣམས། །སྒྲུབ་མཆོག་ཕྱག་རྒྱ་ཆེ་ལ་འགོད་མཛད་པ། །བདེར་གཤེགས་གདོན་མི་ཟ་བར་བདག་གྱུར་ཅིག །དུས་གསུམ་བདེ་བར་གཤེགས་པ་ཀུན་གྱི་བདག །དཔལ་ལྡན་བདེ་གཤེགས་འཁོར་ལོའི་སྐུ་རུ་
གྲུབ། །ནམ་མཁའ་དག་དང་མཉམ་པའི་མཐུ་སྟོབས་ཀྱིས། །འཁོར་འདས་མ་ལུས་འདྲེན་པའི་དཔལ་དུ་ཤོག །ཅེས་ཞེ་ཐག་པ་ནས་སྨོན་ལམ་གདབ་བོ། །བཅུ་གཉིས་པ་གནང་བ་ནོད་པ་ནི། བླ་མ་ལ་སོགས་པ་ཚོགས་ཞིང་དེ་
དག་གི་ཞལ་ནས། རིགས་ཀྱི་བུ་ཁྱོད་ཀྱི་གནས་པ་འདི་ལེགས་པར་གནས་པ་ཡིན་གྱི། གནས་པ་འདིས་གནས་ན་མཆོག་འགྲུབ་པར་འགྱུར་རོ། །ཞེས་གསུངས་པར་བསམ་མོ། །བཅུ་གསུམ་པ་གཤེགས་སུ་གསོལ་བ་ནི། གོང་
དུ་བཤད་པའི་སྔགས་ཀྱིས་ཆུ་གཉིས་སྔོན་དུ་འགྲོ་བའི་ཉེར་སྤྱོད་ལྔ་རོལ་མོ་དང་བཅས་པ་ཕུལ་ནས། འདོད་པའི་དོན་ལ་གསོལ་བ་དྲག་ཏུ་གདབ་ཅིང༌། ཡི་གེ་བརྒྱ་པས་ལྷག་ཆད་ཁ་བསྐངས་ལ། སོ་སོ་སྐྱེ་བོར་གྱུར་གང་
337

བླ་མཆོད་སྐོར་
དང༌། །རྣལ་འབྱོར་མ་ཐོབ་དབང་གིས་དང༌། །ཉེ་བར་མཁོ་བ་མེད་པ་དང༌། །བརྗེད་དང་ཤེས་བཞིན་མ་ཡིན་པས། །ཅུང་ཟད་ཆོ་ག་ཉེར་མ་ཚང་། །དེ་དག་བཀྲུ་ཞིང་བཟོད་མཛད་རིགས། །ཆོ་གའི་བྱ་བ་མ་ཚང་བ། །རྫོགས་
སངས་རྒྱས་དང་ལྷ་རྣམས་དང༌། །དེ་སྲས་རྣམས་དང་ཚངས་ལ་སོགས། །འཇིག་རྟེན་སྐྱོང་རྣམས་བཟོད་པར་མཛོད། །ཅེས་པས་ཆོ་གའི་ནོངས་པ་བཟོད་པར་གསོལ། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །སོགས་
དང༌། ཨོྃ་བཛྲ་མཿཞེས་བརྗོད་པས། ཚོགས་རྟེན་འཁོར་བཅས་རང་བཞིན་གྱི་གནས་སུ་གཤེགས་སུ་གསོལ་བར་བསམ་མོ། །གསུམ་པ་ནི། དེ་ལྟར་ཚོགས་བསགས་བཅུ་གསུམ་ཉམས་སུ་བླངས་པ་ལས་བྱུང་བའི་དགེ་བའི་རྩ་བ་
རྣམས་སེམས་ཅན་ཐམས་ཅད་ཀྱི་དོན་དུ་བསྔོ་བར་བསམས་ལ། དགེ་བ་འདི་ཡིས་མྱུར་དུ་བདག །བླ་མ་མཆོག་ལ་དབང་ནོད་ནས། །ཡང་དག་ལམ་གྱིས་གྲོལ་གྱུར་ཏེ། །རྡོ་རྗེ་འཛིན་པར་འཇུག་གྱུར་ཅིག །སེམས་ཅན་ཐམས་
ཅད་བདེ་གྱུར་ཅིག །སེམས་ཅན་ཐམས་ཅད་སྐྱོན་མེད་པ། །གང་གི་ལམ་གྱིས་གྲོལ་འགྱུར་བ། །དེས་ནི་སངས་རྒྱས་མྱུར་ཐོབ་ཤོག །བསོད་ནམས་འདིས་ནི་ཡང་ཡང་སྐྱེ་བའི་རིམ་པ་རྣམས་སུ་ཡང་། །གཙོ་བོ་དབང་བསྐུར་སྐུ་
ཡི་འོད་ཟེར་ནམ་མཁའ་ཁྱབ་པར་གྲགས་པ་ཡིས། །རྡོ་རྗེ་རོལ་པར་ལྷན་ཅིག་སྲིད་གསུམ་དེ་ཡི་གོ་འཕང་འཐོབ་པར་ཤོག །བསོད་ནམས་ཀྱིས་ནི་འགྲོ་བ་རྣམས་ལ་ནི། །ཡུན་རིང་འཇིགས་པ་མེད་པ་དགའ་བ་དང༌། །བདག་
338

སུམ་ཅུ་ཐམ་པ་བྱོན།
།གཞན་བདེ་བ་མཆོག་ནི་སྐྱེད་གྱུར་ཅིག །དེ་ཉིད་གསལ་བྱེད་རྨོངས་པ་རབ་འཛོམས་ཤིང༌། །མཆོག་ཏུ་མི་འཇིགས་སྟེར་བའི་མངའ་བདག་ཤོག །ལྷ་མོ་ཚད་མ་དམ་ཚིག་ཚད་མ་དང༌། །དེས་བརྗོད་
གསུང་ཡང་མཆོག་ཏུ་ཚད་མ་སྟེ། །བདེན་པ་དེ་ཡིས་ལྷ་མོ་དེ་དག་རྣམས། །བདག་ལ་རྗེས་སུ་འཛིན་པའི་རྒྱུར་གྱུར་ཤོག །བདེ་བ་ཕུན་ཚོགས་ཡང་དག་ལྡན། །ནད་མེད་དགེ་བའི་སེམས་དང་ནི། །འདོད་དང་ཐར་སོགས་ཡང་
དག་ཐོབ། །ཕུན་སུམ་ཚོགས་པ་འགྲུབ་གྱུར་ཅིག །སྦྱིན་པ་ལ་སོགས་རྣམས་ཀྱི་འགྲོ་བའི་ཡིད་ལ་རེ་བ་ཡང་དག་རྫོགས་པའི་མཆོག །རྣམ་རྟོག་གཏི་མུག་གྲོང་ཁྱེར་ཐམས་ཅད་བཅོམ་ཞིང་ཧེ་རུ་ཀ་སོགས་མཁའ་འགྲོ་
མས། །འཁོར་ལོ་ཡོངས་བསྐོར་རྒྱལ་བ་བླ་མ་ཡེ་ཤེས་འབྱུང་གནས་ཐར་པ་སྟེར་བ་གང༌། །འདི་དང་ཤིན་ཏུ་བརྩེ་བ་ཆེ་ལྡན་འཕགས་དཔལ་འབྱོར་བའི་མྱུར་བར་རྟག་ཏུ་ཤོག །ཞེས་སོགས་ཅི་ལྟར་རིགས་པའི་བསྔོ་བ་
དང༌། བཀྲ་ཤིས་བརྗོད་ནས་མཆོད་རྫས་དམན་པ་རྣམས་བསྡུས་ལ། རྒྱ་མཚོར་འབབ་པའི་ཆུ་ཀླུང་དུ་དོར་ཞིང༌། ལས་ཀྱི་རྗེས་མི་མངོན་པར་བྱའོ། །ཚུལ་འདི་ལ་རྟག་ཏུ་རྣལ་འབྱོར་དུ་བྱས་ན། རྡོ་རྗེ་འཆང་གིས་སྐྱེ་བ་འདི་ལ་
མངོན་དུ་བྱེད་ཅིང༌། དངོས་གྲུབ་གཞན་ཐམས་ཅད་ཞར་ལ་གྲུབ་པ་ཉིད་དོ། །རྨད་བྱུང་ཡོན་ཏན་ཀུན་གྱི་གཞི་གཅིག་པུ། །དངོས་གྲུབ་རྩ་བ་དཔལ་ལྡན་བླ་མ་ཉིད། །བསམ་སྦྱོར་དག་པས་བསྟེན་ཅིང་གུས་མཆོད་ན། །འཕྲལ་དང་
མས།
339

བླ་མཆོད་སྐོར་
ཡུན་གྱི་དགེ་ལེགས་ཀུན་འབྱུང་ཞེས། །ལུང་ལས་གསུང་ཞིང་ཚད་མར་གྲུབ་པས་ན། །བདག་ཉིད་ལེགས་པར་འདོད་པའི་སྐྱེ་བོ་དག །ལུས་དང་ལོངས་སྤྱོད་བདོག་པའི་དངོས་ཀུན་དང༌། །སྲོག་གི་བར་གྱི་བླ་མ་བསྟེན་པ་
གཅེས། །དེ་ཕྱིར་བདག་ཀྱང་ཚུལ་འདིར་འབད་འདོད་ནས། །བདག་ཉིད་ཆེན་པོ་བླ་མ་མཆོད་པའི་ཚུལ། །དྲི་མེད་རྒྱུད་དང་གཞུང་གི་དགོངས་པ་ལྟར། །འཁྲུལ་མེད་གོ་སླའི་ངག་གིས་གསལ་བར་བཤད། །འདི་སྦྱར་དགེ་བ་
དལ་འགྲོའི་རྒྱུན་བཟང་དེས། །ཀུན་མཁྱེན་བསོད་ནམས་རྒྱ་མཚོ་ཆེར་ཞུགས་ནས། །དཔལ་འབྱོར་ཡིད་བཞིན་ནོར་བུས་འགྲོ་ཀུན་གྱི། །ཆོས་དང་བསོད་ནམས་རྒྱས་པར་བྱེད་གྱུར་ཅིག །དཔལ་འཁོར་ལོ་བདེ་མཆོག་གི་རྒྱུད་
རྣམས་ལས་གསུངས་པ། གྲུབ་པའི་དབང་ཕྱུག་ཆེན་པོ་ནཱ་རོ་ཏ་པའི་མན་ངག བླ་མ་མཆོད་པའི་ཆོ་ག་བསོད་ནམས་རབ་རྒྱས་ཞེས་བྱ་བ་འདི་ནི། དུས་གསུམ་སངས་རྒྱས་ཐམས་ཅད་ཀྱི་ངོ་བོ་རྗེ་བཙུན་མཁས་པའི་དབང་པོ་ཡེ་ཤེས་
རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་གུས་པས་བླངས་པ། ཤཱཀྱའི་དགེ་སློང་ཀུན་དགའ་བཟང་པོས་ཁྲོ་མོའི་ལོ་དབོ་ཟླ་བའི་ཚེས་གཅིག་ལ། དཔལ་ས་སྐྱའི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི་སྡེ་སྣོད་འཛིན་པ་
ཤཱཀྱའི་རྒྱལ་མཚན་ནོ། །ཨི་དཾ་ཤཱ་ས་ནཤྩ་སརྦ་སཏྭ་ཧི་ཏོ་བྷ་ཝནྟུ། འདིས་བསྟན་པ་དང་སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག།
340

གཅིག་